Source: http://fin.afterdawn.com/uutiset/artikkeli.cfm/2006/02/07/ministeri_huovinen_tahtoo_parannuksia_tekijanoikeuslakiin
Timestamp: 2017-08-16 19:35:55+00:00
Document Index: 20598452

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Ministeri Huovinen tahtoo parannuksia tekijänoikeuslakiin - AfterDawn
AfterDawn > Uutiset > Ministeri Huovinen tahtoo parannuksia tekijänoikeuslakiin
Ministeri Huovinen tahtoo parannuksia tekijänoikeuslakiin
Kirjoittaja Ilkka Ketola @ 7.2.2006 15:22 Kommentteja (13)
Liikenne- ja viestintäministeri Susanna Huovinen odottaa seuraavan hallituksen keskittyvän tietoyhteiskuntapolitiikassaan tekijänoikeusasioiden käsittelyyn. Huovinen pitää myös erittäin tärkeänä, ettei tekijänoikeuslaki jarruta kehityksen kulkua, selvisi hänen Tietoturva 2006 -seminaarissa Helsingissä pitämästään puheestaan.
"Uusi arjen tietoyhteiskunta vaatii vahvaa panostusta sisältöihin ja niiden mahdollisimman vapaan käytön sallimista", sanoi ministeri Huovinen puheessaan Digitodayn mukaan. Kehitystä jarruttavan lain hän näkee toimivan kaikkien, myös sisällön tekijöiden vahingoksi.
Tekijänoikeudellisten asioiden keskeisestä roolista johtuen Huovinen peräänkuuluttaa lain jatkuvaa tarkkailua. Samoin hän näkee, että lain ajan tasalla pitämisen pitäisi olla seuraavan hallitusohjelman tietoyhteiskuntapolitiikan keskeisiä teemoja.
Eduskunnan liikenne- ja viestintävaliokunnan puheenjohtaja, kansanedustaja Markku Laukkanen kiitteli tekijänoikeuslakiasian ministeritason huomioimisesta. Laukkanen myös sanoi, ettei laki nykyisellään ole tietoyhteiskunnan edellyttämällä tasolla.
Näyttää siltä, että liikenne- ja viestintäministeriö (LVM) on asettumassa poikkiteloin opetusministeriön kanssa. Suomessa opetusministeriö vastaa tekijänoikeuslainsäädännöstä.
Ministeriöiden viimeisin näkemysero syntyi mobiiliverkkoon tarkoitettujen DVB-H-lähetysten tekijänoikeusmaksuista. LVM esitti joulukuussa 2005 lakia, jolla samanaikaisesti muissa digi-TV-verkoissa lähetetyt mobiilidigilähetykset välttyisivät kaksinkertaisilta tekijänoikeusmaksuilta. Opetusministeriö kuitenkin tyrmäsi LVM:n työryhmän laatiman esityksen yrityksenä kiertää tai muuttaa tekijänoikeuslakia viestintälainsäädännön kautta.
Opetusministeriö sekä tekijänoikeusmaksuja keräävät järjestöt ovat vahvasti sitä mieltä, ettei mobiili-TV:n digilähetyksiä voi missään nimessä pitää rinnakkaisina alkuperäisen lähetyksen kanssa. Aiemmin ministeriöt ovat kiistelleet mm. tallentavien digiboxien hyvitysmaksuista, joita LVM vastusti voimakkaasti, mutta turhaan. Tallentavien digiboxien hyvitysmaksuja on kerätty kesästä 2005 asti.
<Pelien kehitystyö söi Electronic Artsin tuotot >Tietoyhteiskuntapuolue-yhdistys pyrkii puolueeksi
17.2.2006 16:58
gj, laki uusiks vain :)
Harmillista kun asiasta perillä olevia näyttää olevan kaikkialla paitsi opetusministeriössä. Vielä kun artistin ja muut taiteen vääntäjät älyäisivät sen, niin ehkä tästä TO-laista saataisiin jossain vaiheessa toimiva paketti.
37.2.2006 17:17
teosto/gramex ja muu järjestäytynyt tekijänoikeus-mafia pitäisi saada kuriin... piratpartiet suomeenkin!!!
47.2.2006 17:34
Tämä laki ei ole yhteiskunnalle niitä kaikkein tärkeimpiä, vaikka se rajoittaakin ihmisten oikeuksia liian mittavasti. Jos Suomeen tuo Piratpartiet saataisiin niin se saisi kyllä helsinginherrat ihmettelemään sormi suussa pitkän aikaa. Tuskin kukaan ajattelisikaan näin yhteiskunnalle merkityksettömän asian puolesta muodostettavan puoluetta. Jäädään odottamaan lopputulosta :)
57.2.2006 18:15
Hyvä hyvä hyvä...liikenne-ja viestintäministeri Susanna Huovinen! - nyt ei muuta tarvitakaan kuin sanat teoiksi ;)
68.2.2006 2:04
kyl se vielä siitä....
78.2.2006 2:38
Tietoyhteiskuntapuolue (http://www.tietoyhteiskuntapuolue.org) on aloittanut toimintansa 4. päivä tätä kuuta (rekisteröitynä yhdistyksenä). Mukaan vaan, tällä hetkellä rekisteröity yhdistys tarvitsee 5000 kannattajakorttia saadakseen puolueen aseman. Seuraavat eduskuntavaalit pidetään 18.3.2007, joten aikaa on vielä riittävästi.
88.2.2006 3:43
Johan oli aikakin että joku puuttuu tuohon asiaan! Se on vaan vellonu eduskunnassa eikä kukaan tee mitään.. Toivottavasti nyt edes jotain muutosta tuohon lakiin, tai edes keskusteluita siitä! Pitäisikö liittyä tietoyhteiskunta puolueseen.. hmm
98.2.2006 4:27
Hyvä, laki leväälleen vaan ja meitä tavallisia pulliaisia haastettelemaan...ja offcouece uusiksi koko laki sen jälkeen jos mahdollista...
108.2.2006 4:42
hyvä että jotakuta poliitikkoa(kin) kiinnostaa edes vähän tämä Tanjan Tumpulointien Tutkiskelu.
118.2.2006 4:59
Hienoa. Odotan että tuosta tietoyhteiskuntapuolueesta julkaistaan oma uutinen, ja toivon että sitä perustamassa olevat ja siihen liittyvät ihmiset ovat tilanteen tasalla sekä perehtyneitä politiikkaan ja poliittiseen päätöksentekoon. ynnä muutamaa muuta toivottavaa sorttia. Seuraan kyseisen yhdistyksen edesottamuksia suurella mielenkiinnolla.
1212.2.2006 22:08
Ei näitä päläpälä sanoja vaan tekoja toivoisi jo synnyttävän mielumin.
1313.2.2006 9:44
Jos tästä jotain tulee, hienoa. Jotenkin tulee aina vaan mieleen siitä kun muutoksia vaaditaan, että ei se parempaan päin mene..
Katsomo siirsi ohjelmat kirjautumisen taakse – Käytännössä pakko luoda tunnukset (16.8.2017 13:22)
MTV:n Katsomo-nettitelevisiopalvelun ohjelmia voi jatkossa katsoa pääasiassa vain kirjautuneena. Muutos tuli voimaan tänään. Sisältöjen siirtoa vapaasta katselusta kirjautumisen taakse perustellaan ....
Qualcomm haastaa Applen – AR-teknologia tulossa Android-puhelimiin (16.8.2017 12:04)
Applen WWDC-kehittäjätapahtuman jälkeen on ollut aika selvää, että seuraava iso "juttu" älypuhelinmarkkinoilla tulee olemaan laajennettua todellisuutta hyödyntävät sovellukset. Teknologian yleistymistä ....
OnePlus paljasti – Ei uutta Androidia OnePlus 3:lle ja 3T:lle ensi vuonna (16.8.2017 10:10)
OnePlus kaataa kylmää vettä OnePlus 3:n ja 3T:n käyttäjien päälle, sillä kiinalaismerkki ei aio julkaista uusia Android-käyttöjärjestelmäpäivityksiä puhelimille Android O:n jälkeen. OnePlus ....
Snapin uusi ominaisuus – Seuraa konserttia eri kuvakulmista (16.8.2017 09:56)
Älypuhelimella kuvaamisesta on tullut kiinteä osa musiikkikonsertteja ja Snapchatin uuden ominaisuuden ansiosta yleisön kädessä saatetaan nähdä yhä useammin puhelimia. Snap on nimittäin esitellyt ....
Facebook avasi Suomessa oman nettikirpputorin (15.8.2017 13:59)
Yhteisöpalvelujätti Facebook on ottanut käyttöön Marketplace-ominaisuuden Suomessa. Samaan aikaan ominaisuuden saatavuusaluetta laajennetaan 16 muuhunkin maahan ja nyt se on käytettävissä yhteensä ....
Katsomo siirsi ohjelmat kirjautumisen taakse – Käytännössä pakko luoda tunnuksettubbana @ 16.8.2017 21:17
Katsomo siirsi ohjelmat kirjautumisen taakse – Käytännössä pakko luoda tunnuksetpentsu @ 16.8.2017 19:33
Katsomo siirsi ohjelmat kirjautumisen taakse – Käytännössä pakko luoda tunnuksetteme565 @ 16.8.2017 19:06
Katsomo siirsi ohjelmat kirjautumisen taakse – Käytännössä pakko luoda tunnuksetZeitsei @ 16.8.2017 18:45
Katsomo siirsi ohjelmat kirjautumisen taakse – Käytännössä pakko luoda tunnuksettubbana @ 16.8.2017 18:34
Katsomo siirsi ohjelmat kirjautumisen taakse – Käytännössä pakko luoda tunnuksetmuppis @ 16.8.2017 18:01
Katsomo siirsi ohjelmat kirjautumisen taakse – Käytännössä pakko luoda tunnuksetmuppis @ 16.8.2017 18:00
Pelikone 600-700e
CS GO ja owerwatch Pelikone
Ostaako kallis kone, vai saako pienemmällä rahalla hyvän?
Hyvä pelikone tonnilla